মধুর কপিলা
মধুর কপিলা (১৫ই এপ্রিল ১৯৪২ - ১৯শে ডিসেম্বর ২০২১) ছিলেন একজন ভারতীয় ঔপন্যাসিক, সাংবাদিক, শিল্প সমালোচক এবং হিন্দি সাহিত্যের একজন পর্যালোচক। তাঁর প্রকাশিত কিছু কাজের মধ্যে রয়েছে ভটকে রাহি (হিন্দি : भटके राही; অনু. ভবঘুরে), সাতওয়াঁ স্বর (হিন্দি : सातवाँ स्वर; অনু. সপ্তম স্বর) এবং সামনে কা আসমান (হিন্দি : सामने का आसमान; অনু. সামনের আকাশ)। তিনি সাহিত্যে আজীবন অবদানের জন্য চণ্ডীগড় সাহিত্য আকাদেমি পুরস্কার এবং পাঞ্জাব সঙ্গীত নাটক আকাদেমি থেকে সাংস্কৃতিক প্রতিনিধি পুরস্কারের প্রাপক ছিলেন।